《送别唐克让还家》
元代·张昱

家山远在白云边，膝下相违又隔年。万里壮游司马氏，数函书隔米家船。

裁成綵服欢无已，遗却瑶华思惘然。海内故人零落尽，别离多付酒尊前。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。